ಕನ್ನಡ ಸಿರಿ ಯೂಟ್ಯೂಬ್ ಚಾನಲ್ ಆರಂಭ ಕೋಲಾರ,ಸೆ.23ಹಿ.ಸ: ದೇಶಾದ್ಯಂತ ಸಾಮಾಜಿಕ ಜಾಲತಾಣಗಳಲ್ಲಿ ಕನ್ನಡ ಸಿರಿ ಯುಟ್ಯೂಬ್ ಚಾನಲ್ ಯಶಸ್ವಿಗೊಳ್ಳುವ ಮೂಲಕ ಚಿನ್ನದ ಜಿಲ್ಲೆಯ ಕೋಲಾರ ಪ್ರತಿಭೆಗಳಿಗೆ ಉತ್ತಮ ಅವಕಾಶಗಳು ಮುಂದಿನ ದಿನಗಳಲ್ಲಿ ಸಿಗುವ ಕಾರ್ಯವಾಗಲಿ ಎಂದು ಭಾರತ್ ಸೇವಾದಳದ ಜಿಲ್ಲಾಧ್ಯಕ್ಷ ಕೆ.ಎಸ್. ಗಣೇಶ್ ಹೇಳಿದರು. ನಗರದ ಸರ್ಕಾರಿ ಬಾಲಕಿಯರ ಜೂನಿಯರ್ ಕಾಲೇಜಿನ ಆವರಣದಲ್ಲಿ ಕನ್ನಡ ಸಿರಿ ಯುಟ್ಯೂಬ್ ಅಫಿಶಿಯಲ್ ಮೃತ್ಯುಂಜಯ ನಾನಿ ಮೂವಿ ಸಾಂಗ್ ಚಾನಲ್ಗೆ ಚಾಲನೆ ನೀಡಿ ಶುಭಹಾರೈಸಿ ಮಾತನಾಡಿದರು. ಮುಂದಿನ ದಿನಗಳಲ್ಲಿ ಜಿಲೆಯ್ಲ ಕಲಾವಿದರಿಗೆ ಕನ್ನಡಸಿರಿ ಯುಟ್ಯೂಬ್ ಚಾನಲ್ ಮುಖಾಂತರ ದೊಡ್ಡಮಟ್ಟದ ವೇದಿಕೆಗಳಲ್ಲಿ ಭಾಗವಹಿಸುವ ಅವಕಾಶಗಳನ್ನು ಪಡೆದುಕೊಳ್ಳುವ ಕಡೆಗೆ ಮುಂದಾಗಬೇಕು ಎಂದು ತಿಳಿಸಿದರು. ಕನ್ನಡ ಸಿರಿ ಯುಟ್ಯೂಬ್ ಚಾನೆಲ್ನಲ್ಲಿ ಸ್ಥಳೀಯ ಪುಟಾಣಿ ಕಲಾವಿದರು ತಾಲೂಕಿನ ವಕ್ಕಲೇರಿಯ ಮಾಕರ್ಂಡೇಶ್ವರ ಹಾಗೂ ಬಿಳಿ ಬೆಟ್ಟದಲ್ಲಿ ಸೆರೆ ಹಿಡಿದಿರುವ ದೃಶ್ಯಗಳು ಅದ್ಭುತವಾಗಿ ಮೂಡಿ ಬಂದಿದ್ದು, ಪುಟಾಣಿ ಮಕ್ಕಳು ಉತ್ತಮವಾಗಿ ಹಾಡಿಗೆ ನೃತ್ಯಕ್ಕೆ ಸತ್ಯ ಮಾಡುವ ಮೂಲಕ ಉತ್ತಮವಾಗಿ ಮೂಡಿಬಂದಿದೆ ಎಂದು ನುಡಿದರು.ಪಿಯು ಕನ್ನಡ ಉಪನ್ಯಾಸಕರ ಸಂಘದ ಜಿಲ್ಲಾಧ್ಯಕ್ಷ ಜೆಜಿ ನಾಗರಾಜ್ ಮಾತನಾಡಿ, ಕಲೆ ಯಾರೊಬ್ಬರ ಸ್ವತ್ತಲ್ಲ. ಕಲೆ, ಸಾಹಿತ್ಯ, ಶಿಕ್ಷಣ ಎಲ್ಲರ ಕೈ ಹಿಡಿದು ಮುನ್ನಡೆಸುತ್ತದೆ, ಹೀಗಾಗಿ ಅನೇಕ ಪ್ರತಿಭೆಗಳಲ್ಲಿನ ಸುಪ್ತ ಪ್ರತಿಭೆಗಳನ್ನು ಹೊರ ತರಲು ಕನ್ನಡ ಸಿರಿ ಯುಟ್ಯೂಬ್ ಚಾನೆಲ್ನಿಂದ ಸಾಧ್ಯವಾಗುತ್ತದೆ ಎಂದ ಅವರು ಮಕ್ಕಳ ನೃತ್ಯ ಅದ್ಭುತವಾಗಿ ಮೂಡಿಬರಲು ಪೆÇೀಷಕರ ಪಾತ್ರವೂ ಸಹ ಹೆಚ್ಚು ಪ್ರಾಮುಖ್ಯತೆ ವಹಿಸಿದೆ ಎಂದು ತಿಳಿಸಿದರು.ಕನ್ನಡ ಸಿರಿ ಯುಟ್ಯೂಬ್ ಚಾನೆಲ್ನ ನಿರ್ದೇಶಕ ಕೆ.ನರಸಿಂಹಮೂರ್ತಿ ಮಾತನಾಡಿ, ಜಿಲ್ಲೆಯ ಗಡಿಭಾಗದ ಪ್ರತಿಭೆಗಳನ್ನು ಹೊರತರಲು ಕನ್ನಡ ಸಿರಿ ಯುಟ್ಯೂಬ್ ಚಾನೆಲ್ ಶ್ರಮಿಸುತ್ತಿದ್ದು, ನೈಜ ಕಲಾವಿದರನ್ನು ಗುರುತಿಸುವ ನಿಟ್ಟಿನಲ್ಲಿ ಕನ್ನಡ ಸಿರಿ ಚಾನಲ್ ಕಾರ್ಯಪ್ರವೃತ್ತವಾಗಿದೆ ಎಂದು ತಿಳಿಸಿದರು.ಕಾರ್ಯಕ್ರಮದಲ್ಲಿ ಕರ್ನಾಟಕ ವಚನ ಸಾಹಿತ್ಯ ಪರಿಷತ್ತಿನ ತಾಲೂಕು ಅಧ್ಯಕ್ಷ ಹಾಗೂ ಸಾಹಿತಿ ಎಂಎಸ್ ಶ್ರೀನಿವಾಸ್ ಮಾಗೇರಿ, ಕೆ. ಸೋಮಶೇಖರ್, ಟಿ.ಸುಬ್ಬರಾಮಯ್ಯ, ಖ್ಯಾತ ಕಲಾವಿದ ಜನಘಟ್ಟ ಕೃಷ್ಣಮೂರ್ತಿ, ಪರಮೇಶ್ವರನ್, ರಾಷ್ಟ್ರಪ್ರಶಸ್ತಿ ಪುರಸ್ಕøತ ನಾರಾಯಣಪ್ಪ, ನಿವೃತ್ತ ಮುಖ್ಯ ಶಿಕ್ಷಕ ಎಸ್. ಸಿ. ವೆಂಕಟಕೃಷ್ಣ, ವಿನಯ್, ಸತ್ಯ ಭಾಗವಹಿಸಿದ್ದರು.ಚಿತ್ರ : ಕನ್ನಡ ಸಿರಿ ಯುಟ್ಯೂಬ್ ಅಫಿಷಿಯಲ್ ಚಾನಲ್ನ್ನು ಕೋಲಾರದಲ್ಲಿ ಚಾಲನೆ ನೀಡಲಾಯಿತು.